Video: Van Coke Kartel: Bloed, sweet en traneVan Coke Kartel Foto: Jaco S Venter Van Coke Kartel haal hulle groot gewere uit met die bekendstelling van hul vyfde album, Bloed, Sweet & Trane op Vrydag, 4 Oktober. Die groep het aan hierdie album begin werk kort na die vrystelling van die hoogaangeskrewe album, Wie’s Bang, in November 2011. Bloed, Sweet & Trane vat Van Coke Kartel se befaamde energie goed vas. Hulle klank bly diep gewortel in rock ‘n roll, maar skuur aan progressiewe en punk rock. Die beroemde vervaardiger, Theo Crous van Bellville Studios, was weer die groep se eerste keuse om die album op te neem. Van Coke Kartel stel vandag die eerste musiekvideo van Bloed, Sweet & Trane bekend – Môregloed (die video volg onderaan die berig.) Die groep het saamgespan met hul ou vriend en regiseur van Fokofpolisiekar se musiekvideos, Johan Nel, om Môregloed te verfilm tydens Van Coke Kartel se Afrikaans Verower Harte Toer in Holland en Berlyn gedurende Junie 2013. Môregloed sal binnekort op iTunes te koop wees en die hele album Bloed, Sweet & Trane sal vooraf bestel kan word. Vanaf 30 September kan aanhangers na vyf liedjies luister vanaf Bloed, Sweet & Trane – eksklusief op Simfy Africa. Dit is ‘n week voordat die album vrygestel word in musiekwinkels landwyd. Dié liedjeis is van 30 September hier beskikbaar. Jy kan Van Coke Kartel hier sien: 27 September: Wie’s Baden, Bloemfontein 28 September: Mystic Boer, Potchefstroom 4 Oktober: Live, The Venue, Durban 5 Oktober: Red Door, Pietermaritzburg 8 Oktober: Café Barcelona, Elardus Park 9 Oktober: Barnyard, Vereeniging 10 Oktober: Rockabillies, Edenvale 11 Oktober: Town Hall, Johannesburg 12 Oktober: Arcade Empire, Pretoria 18 Oktober: Mecury Live, Cape Town 19 Oktober: Klein Libertas Teater, Stellenbosch 25 Oktober: Stones Boksburg 26 Oktober: Rhapsody’s, Centurion SKAKELS: Webtuiste Facebook Twitter Musiekvideos